साइबर ठगों द्वारा जिओ सिम कार्ड को एयरटेल में पोर्ट कर इंटरनेट बैंकिंग के माध्यम से ठगी की गई थी.
झारखंड सीआईडी की साइबर सेल ने 26 लाख रुपए ठगी के आरोपी को गिरफ्तार किया है. साइबर ठग प्रदीप कुमार महतो को हजारीबाग से गिरफ्तार किया गया है. साइबर ठगों द्वारा जिओ सिम कार्ड को एयरटेल में पोर्ट कर इंटरनेट बैंकिंग के माध्यम से ठगी की गई थी. इसके पास से दो मोबाइल, एक सिम कार्ड, 5 एटीएम, 3 पासबुक, दो पैन कार्ड और एक आधार कार्ड बरामद किया गया है.